Davide Pagliarani

Dr **Davide Pagliarani** (* 25. Oktoower 1970 z’ Rimini, Emilia-Romagna) ìsch a itàliaanischer tràdizionàlìschter kàthoolischer Priaschter vu dr Priaschterbriaderschàft St. Pius X. (FSSPX). Ar ìsch zitter Jüüli 2018 Gen’rààlowwerer vu daara Briaderschàft.

## sii Laawa
Dr Davide Pagliarani ìsch ànna 1989 ìns Priaschterseminààri z’ Flavigny-sur-Ozerain ìn Frànkrììch gànga ge schtüdiara. Nooh da Schtüüdia hàt’r sii Militäärzitt àbgediant. Ar ìsch ànna 1996 ìnnerhàlb vu dr Piüsbriaderschàft zem Priaschter g’wäijt worra — d’ Priaschterwäih hàt em dr Bischoof Bernard Fellay g’schpanda, wo àn daara Zitt Gen’rààlowwerer vu dr Briaderschàft gsìì ìsch.

Dr Pagliarani ìsch z’äärscht vu dr Briaderschàft ìn siina Haimetschtàdt Rimini g’sanda worra, un ar ìsch doo sììwa Joohra blììwa. Nooh dräi Joohra z’ Singapur ìsch’r vu 2006 bis 2012 Owwerer vum Dischtrikt Itààlia, un ànna 2012 ìsch’r Dirakter vum Priaschterseminààri Mària-Mìtärleesera *()* bii Buenos Aires ìn Àrgentiinia worra.

Àm 11. Jüüli 2018 hàt’na s’ Gen’rààlkàpitel — mìt 41 Priaschter d’rìnn — z’ Écône àls Gen’rààlowwereer fìr zwelf Joohra g’wählt. Àm Tààg d’ruff hàt s’ Gen’rààlkàpitel d’ zwai Àssistanta vum Gen’rààlowwera g’wählt: dr Bischoof Alfonso de Galaretta un dr Gen’rààlowwera vum Dischtrikt Frànkrììch Christian Bouchacourt. Àls Gen’rààlowweerer hàt dr Pagliarani d’ Liinia vu dr Briaderschàft geega-n-ìwwer dr Pàpscht wälla „ààhärtna“. Ar hàt jedoch àm 23. Nowamber 2018 ìn dr Vàtikàànschtàdt dr Kàrdinààl Luis Ladaria Ferrer, dr Vorsìtzender vu dr Pàpschtliga Kummissioon „Ecclesia Dei“, getroffa.

## siina Mainunga

Dr Pagliarani hàt dr Pàpscht Frànsisküs haftig kritisiart. Schuu vor äbb’r Gen’rààlowwerer worra-n-ìsch, hàt’r äffentlig g’sajt g’hàà, àss em Frànsisküs sii G’schriibs *Amoris lætitia* schlaacht gsìì ìsch. Grààd vor dr Sùnderversàmmlung vu da Bischeef zem Theema Àmazoonia ànna 2019 hàt’r dàs Ärraigniss àls „demoonisch“ un „àbgättisch“ b’schrììwa, dänn’s d’ Gaischtigkait vu da Àmàzoonischa Väälker güatg’haissa hàt. Ar hàt àls Gen’rààlowwerer a „Tààg vum Gebatt un Büass“ orgànisiart. Ìm Oktoower 2020 hàt’r em Frànsisküs sii G’schriibs *Laudato si’* kritisiart, dänn ’s hatt d’ krìschtliga Hailigkait mìt Umwaltschutz un Religioonabund verwackselt. Ar hàt àui s’ „Dokümant ìwwer d’ Briaderlikait vun àlla Litt“ haftig kritisiart, wo dr Frànsisküs zamma mìt àndra Religioonsvertratter z’ Abu Dhabi unterschrììwa hàt, un wo d’ Grundààsìchta vum pàpschtliga G’schriibs *Fratelli tutti* üssgedruckt hàt — ar hàt g’sajt, àss dia Ààsìchta geega d’ kàthoolischa Glàuiwendsprìnzipia schtehn.

Wu dr Pàpscht Frànsiskus mìt siim Briaf *Traditionis custodes* s’ Racht uff d’ tridentiinischa Mass iig’schrankt hàt, hàt dr Pagliarani em Benedikt XVI. siina „Furtb’schtàndsüssleegung“ vum Konziil Vàtikàànum II. kritisiart — dr Benedikt XVI. hàt a pààr Joohra vorhaar dia Ààsìcht äntwìckelt un b’nutzt g’hàà, fìr d’ tràdizionälla Massfiihr liichter ärlàuiwa. Dr Pagliarani hàt domìt unterschtrììcha, àss dia Massform d’ Ainziga ìsch, wo ’s gaa soll, un àss kää Iischrankung d’ruff sìì soll.

Waahrend’ra Iiklaidungsfiihr àm Priaschterseminààri z’ Flavigny-sur-Ozerain àm 2. Hornung 2026 hàt dr Pagliarani àls Gen’rààlowwerer verkìnda, àss d’ Piüsbriaderschàft àm 1. Jüüli näija Bischeef wäiha wurd.

## Weblìnks

* 
* dr Don Davide Pagliarani biim Dischtrikt Frànkrììch vu dr Priaschterbriaderschàft St. Pius X. (frànzeesch)

## Ainzelnoohwiisa